Noi con Salvini

Noi con Salvini (Numm cont el Salvini in lombard) l'è staa on partii politegh italian fondaa del Matteo Salvini el 19 de dicember del 2014. A l'è consideraa el partii fradell de la Lega Nord per el Sud Italia, el Lazio, la Sardegna e la Sicilia.

I sò idej politegh hinn el populism, el federalism, el regionalism, l'euroscetticism e la lotta a l'immigrazzion clandestina.

El president del partii l'è 'l Salvini, el sò vice l'è 'l Raffaele Volpi, senator de la Lega e 'l segretari  l'è 'l Angelo Attaguile.

Storia
 Fondazion 
Dopo di elezion europee del 2014 el Salvini l'ha parpognuu de fa su on partii fradell in del Sud Italia, indova la Lega l'è mia attiva. El 19 de dicember a l'è presentaa el partii.

In di primm mes del Partii el fa on poo de contatt: Per esempi cont el moviment neofassista CasaPound.

 El consolidament 
El 8 de febrar del 2015 el Salvini el visita la sed del Partii a Palermo, e 'l domanda scusa ai sicilian per l'oeudi che la Lega la gh'ha avuu contra di meridionai.

El 27 de febrar NcS e la LN organizzen on event insema, cont di leader di partii locai, la Giorgia Meloni de Fratelli d'Italia - Alleanza Nazionale e 'l president de CasaPound Simone di Stefano.

A november el parla a Bologna con la Meloni e cont el Silvio Berlusconi. El Di Stefano l'è staa minga staa invitaa, e i dò partii han confermaa de vorè minga collaborà per di vision politegh different.

A nivell parlamentar el partii l'ha tolt dent Barbara Saltamartini (ex-AN/PdL/NCD), Giuseppina Castiello (ex-AN/PdL/FI) Alessandro Pagano (ex-FI/PdL/NCD), Carmelo Lo Monte (ex-DC/PPI/DE/UdC/MpA/CD/PSI), Trifone Altieri (ex-FI/PdL/FI/CR/DI) e Roberto Marti (ex-FI/PdL/FI/CR/DI).

 Primm elezion 
In di elezion amministrativ del 2016 Noi con Salvini l'ha ciappaa pòcch vot, dal 1 al 5% circa, cont di pont del 7%. A Roma, cont el nomm de Lega Noi Con Salvini, l'ha ciappa el 2,7% e la candidada Giorgia Meloni l'è rivada terza e l'è rivada no al ballottagg, despoeu de la Virginia Raggi e 'l Roberto Giacchetti. Inscambi, la Lega Nord l'è 'ndada ben in del Nord, soratutt in del Veneto.

Anca a quij del 2017 i resultaa hinn staa semper in la media del 2016, intorna al 3% de media e cont di pont de l'8.5% a Ladispoli.

Ai elezion sicilian del november 2017 sostegnen el vincitor Nello Musumeci, ma la lista, insemma a Fratelli d'Italia - Alleanza Nazionale la riva al 5%, cont FdI storicament. 4%. A la fin el ciappa nissun assessor e sortiss de la maggioranza.

In di elezion politegh italian del 2018 el toeu part a la candidatura Liga per Salvini Premier insemma a la Liga Nord, al Moviment Nazional per la Sovranità e a di alter esponent del mond de la destra.

A febrar 2018 a l'è staa vittima de on important attacch informatich che l'ha permittuu de relassà pussee de 20 GB de file ligaa al Salvini, inclus i e-mail di dirigent del moviment. In pratega, del 2018, l'è pu attiv.

Ideja politega

Sostanzialment Noi con Salvini el recalca i idej del Matteo Salvini 'me l'euroscetticism, el regionalism, la contrarietà ai matrimoni gay, l'opposizion a l'immigrazion clandestina, la flat tax e 'l protezionism.

L'è a favor del Pont il sul Strecc de Messina.

 Riferiment 
Il Fascita Italiano Matteo Salvini Hackerato da LulzSecITA 
Sicilia. Nasce la giunta Musumeci, resta fuori la Lega. Salvini: hanno preferito il vecchio al nuovo
Elezioni Ladispoli
Elezioni Roma
Salvini fa flop a Nord e Sud, se voleva essere leader del centrodestra ora dovrà rivedere i piani 
 Casapound: la destra siamo noi. Salvini? E' diventato un moderato
Casapound sull'8 novembre spiega: "Con la Lega c'è solo lo strappo di Bologna. Il nostro appello a Salvini" 
A Bologna il raduno del centrodestra, Berlusconi: "Con Matteo, Giorgia e Silvio vinceremo"
Catania, Giorgetti: “Se il Sud non riparte, il Nord non se la cava. Sì al ponte, non contrario al casinò”. Anche l’on. Carmelo Lo Monte aderisce a Noi con Salvini 
Salvini presenta 2 new entry pugliesi
L'abbraccio di Saltamartini a Lega dei Popoli
 Alessandro Pagano lascia Ap-Ncd ed entra nella Lega. Il video
In due lasciano gruppo Fi alla Camera

Vos correlaa
Lega Nord

Categoria:Partid politegh italian de destra